عروسة تايلاندية عندها الزهر عوج كثر من القياس، تلاقات براجل قدم راسو أنه مدير عام ديال شركة في كونك كونگ، نهار بعدما تلاقاو طلبها للزواج وهي وافقات بلاما تعرف أصلو ولا فصلو منين جاي. من بعد شهر ديال التعارف، وجدو لعرس فخم وكبير وسيفطو الدعوات، ودارو العرس من بعد، وجاو 10 ديال الناس من عائلتو تبرعو مع راسهم، لكن وسط العرس قال ليهم جاتو خدمة عاجلة وخاصو يسافر. السيد من نهار مشا ما جا، واكتشفت الزوجة أنه كذاب ونصاب كبير وكان كل مرة كيقدم نفسو كشخصية مهمة، وكمثال قال لواحد من عائلتها أنه مستشار عند رئيس وزراء تايلاند، وقال لمالين لوطيل أنه بيلوط. دابة العروسة خاصها تخلص 114.884 دولار تكاليف العرس، ولوطيل لي دارو فيه الحفل غادي يجرجرها فالمحاكم، وهي طلبات الطلاق منو. 
عريس نصاب.. دار العرس بالملايين وخلا مراتو غارقة فالكريديات ومجرجرة فالمحاكم